Jyskis jäid silma värvilised laste riidepuud. Ega mul palju riputatavaid asju pole ja riidekapi viskasin lastetoast välja :D Aga mõned Plika kleidikesed ja Poisi triiksärgid siiski on – seni kasutasin oma lapsepõlvest pärit riidepuid, kui nood värvilised aga silma jäid, ei suutnud vastu panna. 3 tk komplekt maksis €3.49.
#000000
Esmaspäeval ma need ostsin, andsin õhtul lastele kätte ja läksin ise joogasse. Selleks ajaks, kui ma tagasi jõudsin, oli ema lapsed juba magama pannud ja elutoas avanes järgmine vaatepilt :D
#000001
Vannitoa riiul võeti kohe kasutusse mängumajana. Ülemine punane on isa, keskmine roheline ema ja alumine sinine on tilluke lapsuke, seletati mulle. Ja too kolmest aknast moodustis on lift :)
#000002
Mõnus, et lastel on fantaasiat kõikvõimalikke asju oma mängudes ära kasutada :)
#000004